I-Space-modellen vises vanligvis som en kube med tre akser: abstraksjon, kodifisering og diffusjon. Denne kuben spenner da et tredimensjonalt «informasjonsrom». Kurven tegner en sosial læringssyklus som viser hvordan kunnskap i økende grad flyttes fra konkret erfaringsbasert zen-kunnskap (innsikt som kan oppstå plutselig) til kodifisert og svært abstrakt (fagkunnskap og så videre), hvilket gjør det stadig lettere for kunnskapen å spre seg uavhengig av kunnskapsinnehaveren. Når kunnskapen har blitt internalisert beveger den seg tilbake til det konkrete.